

ДО

Г-ЖА ВЕСЕЛКА АСЕНОВА

НАЧАЛНИК НА

РУО ВИДИН

**Относно:** *Становище относно държавния план-прием за учебната 2024-2025 год., в област Видин. Ваше писмо с изх. № КМД-11-112 от 04.12.2023г. при нас с вх. № 2803/7655 от 04.12.2023г.*

УВАЖАЕМА ГОСПОЖО АСЕНОВА,

Визията за развитие на региона заложена в Интегрираната стратегия за териториално развитие 2021-2027г., е: „Северозападен регион преодолява същественото социално-икономическо изоставане и сериозните структурни и демографски проблеми чрез подходящи инвестиции в свързваща инфраструктура и укрепване на потенциала за растеж, създаващи предпоставки за догонващо развитие в национален и европейски мащаб.“

В тази връзка държавният план-прием трябва да допринася за постигането на заложените в Стратегията приоритети и целите и по-конкретно на Стратегически приоритет 2: „Запазване и развитие на човешкия капитал“, специфична цел 2.1. „Равен достъп до качествено образование и обучение“, цел 2.1.2. „Придобиване на умения в съответствие с пазара на труда“, както и със специфичните цели водещи до постигане на Стратегически приоритет 1 „Ускоряване на растежа на регионалната икономика“.

Трябва да се вземе под внимание факта, че бизнесът е основен потребител на образователния продукт и е от значение държавния план прием да бъде съобразен с неговия профил и изисквания към работната сила. Изключително важно е кадрите да са с добри знания, умения и компетенции, които да са трайни и приложими. Това може да се гарантира, чрез активното прилагане на дуално обучение в училищата предлагащи професионално образование.

Направеното през 2023г. проучване на потребностите на работодателите показва, че след 3-5 години работодателите от област Видин очакват да търсят и наемат специалисти от следните професионални направления: Здравни грижи, Медицинска диагностика и лечебни технологии, Терапия и рехабилитация, Търговия на едро и дребно, Моторни превозни средства, кораби и въздухоплавателни средства, Счетоводство и данъчно облагане.

В проучванията от предходните 2 години са заявени и следните направления: Строителство, Секретарски и административни офис дейности, Машиностроене, Металообработване и металургия, Електротехника и енергетика, Производствени технологии – текстил, облекло, обувки и кожи, Растениевъдство и животновъдство, Социална работа и консултиране, Компютърни науки, Хотелиерство, Ресторантьорство и кетъринг, Електроника, Автоматика, Комуникационна и компютърна техника, Градинарство (паркове и градини), Администрация и управление, Производствени технологии – дървесина, хартия, пластмаси и стъкло, Архитектура, урбанизъм и геодезия, Приложна информатика; Дентална медицина и зъботехника, Хотелиерство, ресторантьорство и кетъринг, Услуги за дома, Сигурност.

Обръщам внимание и върху поставения пред Областна администрация Видин въпрос относно недостига и застаряването на асансьорните техници в областта. Това е проблем, който се отчита и на национално ниво, което налага да се вземе в предвид при планирането на професии, за да се избегне потенциалния в бъдеще проблем област Видин да остане без специалисти в тази сфера.

При планиране на държавния план-прием трябва да бъдат съобразени не само националните и регионални политики по образование, местните политики за ускорено социално-икономическо развитие на съответната община и потребностите на бизнеса, трябва да бъдат отчетени също и индивидуалните образователни нужди и желания на учениците и възможностите на училищата да предоставят качествено образование.

**ЗА ОБЛАСТЕН УПРАВИТЕЛ**

**НА ОБЛАСТ ВИДИН**

(*съгласно Заповед № РД-09-166-04.12.2023 г.*)

